Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12635

a) A fedélzeten lévő személyek cselekvőképtelensége. A tervezés során óvintézkedéseket kell beépíteni az esetleges kabin dehermetizáció előfordulása, valamint a füst, vagy mérgező gázok jelenléte ellen, melyek a helikopterben tartózkodó személyeket cselekvőképtelenné tehetik. 4 1. 7. Kényszerleszállásra vonatkozó előírások A helikopter tervezése során gondoskodni kell arról, hogy a fedélzeten tartózkodó személyek egy kényszerleszállás esetén védettek legyenek a tűztől és a sebességcsökkenés hatásaitól. Eszközöket kell biztosítani a helikopter gyors kiürítéséhez egy kényszerleszállás utáni várhatóan előforduló körülmények esetére. Ezeknek az eszközöknek összhangban kell lenniük a helikopter utaslétszámával és a személyzet kapacitásával. Vízre történő kényszerleszállásra jóváhagyott helikopterekre a tervezés során olyan előírásokat is meg kell alkotni, amelyek maximálisan megvalósítható garanciát jelentenek arra, hogy vízre történő kényszerleszállás esetében a helikopterben lévő utasok, és a személyzet biztonságosan kimenekíthető legyen.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes